**Түркістан облысы мақтаарал ауданы №20 Қ.Мүсірепов атындағы білім беретін мектебі.**

**Сынып жетекші: Айтанова Гаухар Ұзаққызы**

**Сабақтың тақырыбы**: Имандылық жарасады ұл-қызға

**Мақсаты:**

Білімділік: Оқушылардың инабаттылық түсініктерін кеңейте түсу, тәрбиенің қоғамдағы маңыздылығы мен пайдасы туралы түсінік беру.
Дамытушылық: Оқушылардың мұсылман діні туралы адами қасиеттерін қалыптастыру, ана тілін сүюге, ата - салтын, адамгершілік қасиеттерін қалыптастырып бабалардан қалған ұлағатты, ғибрат сөздерді түсіндіріп, содан үлгі - өнеге алуға баулу.
**Тәрбиелік:**Оқушыларды халқымыздың ұмыт болған салт - дәстүрлерін жалғастырып құрметтеуге, инабаттылыққа, имандылыққа адамгершілікке, адалдыққа, еңбекқорлыққа, достыққа, ерлікке, ізденімпаздыққа, іскерлікке, шеберлікке, ұқыптылыққа тәрбиелеу.

**Көрнекілігі:**  интерактивті тақта, нақыл сөздер, техникалық құралдар.

**Түрі:** өнеге  сағаты

**Әдісі:** баяндау

Мұғалім:
Имандылық жарасады ұл - қызға,
Бұл тақырып толы екен мазмұнға.
Насихаттап имандылық бастауын,
Өнегелі тәлім берер ұл – қызға деп бүгінгі «Имандылық жарасады ұл-қызға» атты тәрбие сағатымызға қош келдіңіздер құрметті ата- аналар мен оқушылар.

Ислам – қайрымдылық пен зұлымдықтың не екенін нақты түсіндіре алады, қалай дұрыс өмір сүру, қалай дұрыс тамақтану, қалай бала тәрбиелеу, әйелді қалай қастерлеу, қалай киіну, қоғамдық өмірдегі қатынас сияқты т. б. маңызды сұрақтарға жауап бере алады.
Яғни, Ислам – «басынан аяғына» дейін құрылымы жетілген нағыз керемет Дін.
Соған орай бүгінгі тәрбие сағатымызға ауданымыздың мешітінің бас имамы келіп отыр және біздің құрметті ата- аналар, сіздер де ортаға келіп мына жерге жайғассаңыздар.
**Мұғалім:** Халқымыз бала тәрбиесіне жалпы адам тәрбиесіне терең мән беріп, өзінін салт - дәстүрі мен әдет - ғұрпы арқылы мол өнеге бере білген.
Иман - арабша сенім деген ұғымды білдіреді. Дінге сенуге байланысты бұл ұғым халық арасында әдептіліктің, яғни адамгершіліктің мәнін беретін ұғыммен ұштасып, әлеуметтік әдептілікті көрсететін мәнге ие болды. Өмір заңдылықтарына айқын сеніммен қарап, адамгершілік рәсімдері мен уәждерін, міндеттері мен мақсаттарын бұлжытпай орындайтын ақ ниетті, адал жүректі, көпшіл адамды – иманды адам дейміз. Иманды адам – айналасындағыларға және бүкіл адамзатқа тек жақсылық ойлайды, оларға мейір - шапағатын төгіп, жанашырлық, қамқорлық жасауға әзір тұрады, әркімге әдеппен, ізетпен, инабаттылықпен қарайды. Сондықтан да иманды адамды бет бейнесінен танып, халық оны иман жүзді адам дейді.
«Тура биде туған жоқ, туысты биде иман жоқ» деп, халық иманды адамның әділетті, шыншыл болатынын уағыздайды. Халқымыздың қонақжайлылығы, кеңпейілдігі, көпшілдігі, дос көңілдігі - әлеуметтік имандылықтың белгісі. Иманы кәміл адам мейірімді болады. Ұлы ғұламалардың еңбектерінің қайсысы болсын имандылық, инабаттылық, адамдық қасиет қалыптастыруды көздеген. Сондай еңбектердің бірі – Қожа Ахмет Иассауидің «Даналық кітабы». Онда 149 өсиеті аса қымбат тәлім-тәрбиелік тұжырымдар бар.
Мұғалім: экранға назар аударайық. Бұл көріністен не түйдіңдер?

Мұғалім: Сұрақ - жауап
1. Қыздың көркі деп нені түсінесің?  ( ең бірінші мінезі, әдептілігі, әрине сыртқы келбеті)
2. Қыздарды неге өмірдің гүлі дейді?   ( Гүл табиғаттың сәні, оны баптап, бағып күтсең, әдемі, хош иісті болып өседі. Қыз бала да, солайкішкентай  кезіненбастапбағып, жақсытәрбие беру керек. Отбасындабергентәрбие қалайболса,өскендесолайқалыптасады.)

3. Қызға қандай қылық жараспайды?(ерсікүлгені, дөрекісөйлегені, өтірікайтқаны)

4. Қыздарға арнап мақал айт

( Қыз өссе елдің көркі, Таудың көркі тас, қыздың көркі шаш, Қызға қырық жерден тыю, Анаға қарап қыз өсер)

     Қыздарға сұрақ:

1.Ұлдарға қандай қылық жараспайды?

( бұзақылық, сотқарлығы, кісіні  сыйламайтыны)

2. Ұлдарға арнап мақал айт  (Атадан жақсы ұл туса,
Қар үстінде от жанар,
Атадан жаман ұл туса,
Атүстінде ит қабар

Жақсы бала әкесінің басын төрге сүйрейді, жаман бала әкесінің төрдегі басын есікке сүйрейді ,жақсы бала- сүйік, жаман бала күйік)

3. Ұл бала үшін қасиетті борыш деп нені айтар едің? Ата-анасын сыйлау, өз елін қорғау)

Мұғалім: (Кім әдептілік, имандылық жайлы мақал - мәтелдер айтады.)
Алыстан сәлем береді, Әдепті елдің баласы.
Әдепті бала - арлы бала, Әдепсіз бала - сорлы бала.
Сыйға — сый, сыраға бал
Әдептің не екенін, Әдепсіз адамды көргенде ұғарсың.

Мұғалім:
Тыйым сөздерге кезек берсек.
«Адамға қарап түкірме»,
«Кешке қарай көңіл сұрама»,
 «Біреуге қару кеземе»,
 «Пышақтың жүзін жалама»,
 Шашты аяқ астына тастама
Мұғалім: қандай ой түйдіңдер?

Аш адамға көмек беріңдер.
Аурудан хал сұрандар.
Қарызға батқан адамның қарызын өтеуге көмек беріңдер.
Кездескенде кім бірінші болып сәлем берсе, сол адам тәңір алдында да, адам алдында да иманды адам.

Мұғалім:
Аң жортар  аяғымен, жер еркесі,
Құс ұшар қанатымен, көк еркесі.
Халқыңа қалаулы ұл боламын десең,
Адам бол! Болма адамның көлеңкесі– деп  Абай атамыз айтқандай, Сіздерге адамгершілігі мол, еліміздің иманды да  инабатты ұл –қызы болып өсіңіздер деп тілек айтамын.

Қасыңда жақсы көрген көршің болсын,
Көршіңіз жақсы болса - бейне төркін.
Ағайын, туған - туыс, жекжаттарың
Баршасы сау - саламат өсіп - өнсін!

**Қорытынды:**

**Жүректен жүрекке.**

 –Балалар, енді бір –біріңе тілек жазып, қалаған адамдарыңа ұсына   қойыңыздар.

Осымен «Имандылық жарасады ұл – қызға» атты тәрбие сағатымыз аяқталды.